કોંગ્રેસના જૂના સિનિયર નેતાઓ માને છે કે સોનિયા ગાંધી પ્રાદેશિક પક્ષોને મનાવી લેવામાં સફળ થશે. કર્ણાટકમાં મમતાની વિનંતીથી સોનિયા ગાંધી સક્રિય થયાં હતાં. રાહુલ ગાંધીને વડા પ્રધાનપદના ઉમેદવાર જાહેર કરવા માટે રાજસ્થાન, મધ્ય પ્રદેશ અને છત્તીસગઢ તથા મિઝોરમની ચૂંટણી જીતવી જરૂરી છે. વિધાનસભાઓમાં બહુમતી અને સત્તા મળે તો લોકસભાની 66 બેઠકો મેળવી શકે અને લોકસભાની ચૂંટણીમાં કોંગ્રેસની આગેવાની સ્વીકારવા પ્રાદેશિક પક્ષો તૈયાર થાય. આમ કોંગ્રેસ માટે રાજ્યોની સેમિફાઇનલ મહત્ત્વની છે પણ વડા પ્રધાન મોદી આ ચારે રાજ્યોની ચૂંટણી લોકસભાની સાથે જ કરાવે એવી શક્યતા પાકી છે. અને તેનો વિરોધ કરવા માટે કોંગ્રેસે અન્ય પક્ષો સાથે વાટાઘાટ શરૂ કરી છે. લોકસભામાં વિપક્ષના નેતા મલ્લિકાર્જુન ખારગેને મહારાષ્ટ્ર કોંગ્રેસના પ્રભારી બનાવાયા છે તેથી વિપક્ષના નેતા – વિધિસર રાહુલ ગાંધી બને તેવી શક્યતા છે – વિપક્ષી નેતા – વડા પ્રધાનપદના દાવેદાર ગણાય…